અમરેલી જિલ્‍લામાં સરકાર નાફેડ અને ગુજકોમાસોલ દ્વારા ટેકાના ભાવના ચણાની ખરીદી દોઢેક માસ પહેલા સાવરકુંડલાના એ.પી.એમ.સી.માં ખરીદી કરવામાં આવી હતી. 1ર00 જેટલા ખેડૂતોએ ઓનલાઈન ટેકાના ભાવના ચણા વેચવાની નોંધણી કરાવ્‍યા બાદ આજે દોઢેક માસ જેવો સમયગાળો વીતી ગયો છે. માથે ચોમાસુ આવી ગયું છે. મોટાભાગે ખેડૂતોએ વાવણી કરી દીધી છે પણ ટેકાના ભાવના ચણાનું વેચાણ કરનાર ખેડૂતની હાલત સૂડી વચ્‍ચે સોપારી જેવી નિર્માણ પામી છે. સાવરકુંડલાના વિજય રાઠોડ નામના ખેડૂતે 80 મણ ચણા ટેકાના ભાવે વેચ્‍યા હતા પણ હજુ સુધી ટેકાના ભાવના પૈસા ખેડૂતને મળ્‍યા ન હોવાથી ર0 વિઘાની જમીન પર ખેડૂત વાવણીવિહોણા જોવા મળી રહયો છે. અને સરકાર સામે પૈસા ચૂકવવાની કાકલુદી કરી રહયા છે.